אלבר שרותי מימונית בע"מ נ' בדראן הובלות בע"מ - פסקדין
מיקומך באתר: עמוד ראשי >> חיפוש פסקי-דין >> אלבר שרותי מימונית בע"מ נ' בדראן הובלות בע"מ
אלבר שרותי מימונית בע"מ נ' בדראן הובלות בע"מ
50947-06-12
בדראן הובלות בע"מ
בפניי תביעת כספית ע"ס 12,883 ₪ בגין נזקי רכב-רכוש בתאונת דרכים מיום 5.9.08. התביעה הוגשה ונתבררה בסדר דין מהיר.
רכב התובעת – רכב פרטי מתוצרת מיצובישי (להלן – "הפרטית").
רכב הנתבעת – משאית מתוצרת דאף עם מערבל בטון (להלן – "המשאית").
מקום התרחשות התאונה: צומת משגב-כרמיאל.
אין חולק כי עובר לתאונה המתינו שני הרכבים באותו כביש ובאותו כיוון לפני צומת מרומזר כשהם במקביל האחד לשני, כאשר הפרטית בנתיב האמצעי ממנו מותרת נסיעה ישר בצומת ואילו המשאית בנתיב השמאלי (משמאל לנתיב הפרטית) ממנו (ורק ממנו) מותרת הנסיעה שמאלה בצומת. המחלוקת בין הצדדים היא בשאלה מי משני הרכבים סטה לעבר הרכב השני וגרם לפגיעה ברכב התובעת.
המחלוקת בין הצדדים ממוקדת בשאלת אחריות הנתבעת בנזיקין לתאונה, כאשר במישור הנזק ושיעורו אין, למעשה, מחלוקת, והנתבעת גם לא הציגה חוות דעת שמאי נגדית לחוות דעת השמאי מטעם התובעת שצורפה לכתב התביעה ואף לא ביקשה לחקור את השמאי מטעם התובעת. שיעור הנזק הנתבע מוחזק אפוא להיות בלתי שנוי במחלוקת.
תמונות נזקי הפרטית.
עדויות הנהגים המעורבים בדיון בפניי.
לא שוכנעתי כי עלה בידי התובעת להטות את מאזן ההסתברויות לטובתה, כלומר התובעת לא הצליחה להוכיח כי גרסתה, העולה מן העובדות שהוכחו, מסתברת ומתקבלת יותר על הדעת וקרובה יותר לאמת מאשר גרסת הנתבעת [ע"א 8385/09 המועצה המקומית סאג'ור נ' סונול ישראל בע"מ (לא פורסם, 9.5.11)].
לא מצאתי את עדות נהג הפרטית כמהימנה וכמשכנעת יותר מזו של נהג המשאית.